Granada (Nicaragua)

Granada es una vila de Nicaragua e la capitala del departament del meteis nom. Dominada pel volcan Mombacho, es localizada sus la còsta oèst del lac Nicaragua. 
Es la tresena pus granda vila del país e es coneguda per son arquitectura coloniala ben conservada. Es escaissada la Granda Sultana a causa de sos bastiments d'estil andalós mauresca.
Granada foguèt fondada en 1524 per lo conquistador Francisco Hernández de Córdoba e demorèt longtemps la vila principala de la region. Foguèt bassacada mai d'un còp pels piratas venguts de França e d'Anglatèrra al sègle XVIIen.

Après l'indépendància de Nicaragua, Granada venguèt, en alternància amb León, la capitala del país. Granada èra preferida dels conservators, mentre que los liberals aimavan mai León. Per acabar amb aquelas bregas, Managua, que se trapa geograficament entre aquestas doas vilas, foguèt causida coma capitala en 1858

Granada foguèt longtemps un centre de negòci, especialament per la fusta, lo cacau e l'artesanat de l'aur e de l'argent.

 Galariá 

Categoria:Vila de Nicaragua